शीर्षक: IPL 2020: अजिंक्य रहाणे खेळताना का दिसत नाहीये?\nवरील काल्पनिक लेखाचे शीर्षक दिल्यास, लेखाची कल्पना करा.\n
अजिंक्य रहाणे

टीम इंडियाचा कसोटी संघाचा उपकर्णधार, राजस्थान रॉयल्सचा माजी कर्णधार, रॉयल्सकरता सर्वाधिक रन्स करणारा अजिंक्य रहाणे खेळत का नाही? असा सवाल क्रिकेटरसिकांना पडला आहे. प्रत्येक मॅचपूर्वी बीबीसी मराठीच्या इन्स्टाग्रामवर हँडलवर आम्ही मॅचचा प्रीव्ह्यू घेऊन येतो. मॅच संपल्यानंतर बीबीसी मराठीच्या फेसबुक लाईव्हमध्ये भेटतो. मॅचबद्दल गप्पा मारतो, चर्चा करतो. दररोज रहाणे का खेळत नाहीये हा प्रश्न क्रिकेटरसिक विचारतात. रहाणे का खेळत नाहीये याचा घेतलेला आढावा. 

लिलावापूर्वी काय घडलं?

राजस्थान रॉयल्सने संघातील खेळाडूंचा आणि त्यांच्या गुणकौशल्यांचा आढावा घेतला. स्टीव्हन स्मिथ, जोस बटलर, संजू सॅमसन संघात आहेत. 20 ओव्हर्समध्ये 4 ते 7 किंवा त्यानंतर येणाऱ्या बॅट्समनला फार संधी मिळते असं नाही. तंत्रशुद्ध बॅटिंगसाठी ओळखल्या जाणाऱ्या अजिंक्यला अंतिम अकरात खेळवता येईल का याचाही त्यांनी विचार केला. बेन स्टोक्स संघात असेल तर रहाणेला खेळवणे अवघड होऊ शकतं हे संघव्यवस्थापनाच्या लक्षात आलं. 

अजिंक्य रहाणे

राजस्थानसाठी खेळताना दमदार प्रदर्शन असूनही अजिंक्य रहाणेला त्यांनी ट्रेडऑफच्या माध्यमातून दिल्ली कॅपिटल्स संघाला दिलं. त्याबदल्यात दिल्लीकडून मकरंद मार्कंडेय आणि राहुल टेवाटिया हे फिरकीपटू राजस्थानकडे आले. 

अजिंक्यचा आयपीएल प्रवास

सुरुवातीच्या काही हंगामांमध्ये रहाणे मुंबई इंडियन्स संघाचा भाग होता. मात्र तिथे त्याला अंतिम अकरात खेळण्याच्या फारशा संधी मिळाल्याच नाहीत. 

प्रयोगशील संघ म्हणून प्रसिद्ध राजस्थान रॉयल्स संघाने रहाणेला ताफ्यात समाविष्ट केलं. राहुल द्रविडच्या बरोबरीने रहाणे राजस्थानसाठी सलामीला येऊ लागला. भरपूर रन्स, अतिशय उत्तम फिल्डिंग यामुळे रहाणे 2012-2015 या कालावधीत राजस्थानचा अविभाज्य घटक झाला. 

राजस्थान संघावर दोन वर्षांची बंदीची कारवाई झाल्यानंतर रहाणे 2016-17  अशी दोन हंगांमांसाठी रायझिंग पुणे सुपरजायंट्सकडून खेळू लागला. नव्या संघाकडून खेळतानाही रहाणेची धावांची भूक मंदावली नाही.

अजिंक्यने रॉयल्ससाठी शतकही झळकावलं आहे.

2018 मध्ये राजस्थानने राईट टू मॅच कार्ड वापरून आणि 4 कोटी रुपये खर्चून रहाणेला ताफ्यात दाखल करून घेतलं. बॉल टेपरिंग प्रकरणात अडकल्याने स्टीव्हन स्मिथ खेळू शकणार नसल्याचं स्पष्ट झालं. स्मिथच्या अनुपस्थितीत रहाणेने संपूर्ण हंगामात रॉयल्सचं नेतृत्व केलं. 

2019 हंगामात प्राथमिक...